Broj: 01-1787-1/21

Datum: 22.9.2021. godine

**DOPUNA KRIZNOG PLANA PRIPRAVNOSTI I MJERA U VEZI SA PREVENCIJOM ŠIRENJA BOLESTI COVID 19**

**Član 1.**

U Kriznom planu pripravnosti i mjera u vezi sa prevencijom širenja bolesti COVID- 19, djelovodni broj: 01-1712/21 od 9.9.2021. dodaje se nova tačka 17.a koja glasi:

**„Član 17. a**

*(Postupanje u slučaju simptoma)*

1. Ukoliko je učenik bolestan kod kuće sa sumnjom ili dokazanim oboljenjem COVID-19:

* Učenik ne dolazi u Centar, javlja se porodičnom ljekaru koji određuje dalju dijagnostiku i liječenje.
* Roditelj obavještava školu o razlogu izostanka učenika iz Centra.
* Ostali učenici iz razreda i nastavnici koji predaju tom razredu, u slučaju provođenja i pridržavanja epidemioloških mjera u školi, nastavljaju nastavu, uz pojačan nadzor nad njihovim zdravstvenim stanjem narednih 14 dana (popunjavanje ček liste zdravstvenog stanja), te nastavak vođenja Liste kontakata zaposlenika.
* U slučaju ne provođenja i nepridržavanja epidemioloških mjera, odjeljenje i nastavnici koji tom odjeljenju predaju idu 14 dana na online način rada od momenta zadnjeg rizičnog kontakta sa dokazano pozitivnim učenikom.

1. Ukoliko se kod učenika tokom boravka u školi pojave simptomi koji upućuju na COVID-19:

* Učenik se smjesti u prostoriju za izolacijudo dolaska roditelja, te se preporučuje telefonsko javljanje porodičnom ljekaru na dalje dijagnosticiranje i liječenje.
* Ostali učenici iz razreda i nastavnici koji predaju tom razredu, u slučaju provođenja i pridržavanja epidemioloških mjera u školi, nastavljaju nastavu, uz pojačan nadzor nad njihovim zdravstvenim stanjem narednih 14 dana (popunjavanje ček liste zdravstvenog stanja), te nastavak vođenja Liste kontakata zaposlenika..
* U slučaju ne provođenja i nepridržavanja epidemioloških mjera, odjeljenje i nastavnici koji tom odjeljenju predaju idu 14 dana na online način rada od momenta zadnjeg rizičnog kontakta sa dokazano pozitivnim učenikom.

1. Ukoliko su u istom odjeljenju u toku 6 dana pojavi još jedan ili više slučajeva učenika sa sumnjom ili dokazanim oboljenjem COVID-19 cijelo odjeljenje ide 14 dana u izolaciju i prati online nastavni proces.
2. Ukoiko je roditelj/staratelj ili član domaćinstva pod sumbnjim COVID-19 ili je dokazano pozitivan:

* Učanik se smatra visoko rizičnim kontaktom i ne dolazi u Centar.
* Roditelj telefonom obavještava školu o razlogu izostanka učenika iz Centra, telefonom kontaktira sa porodičnim ljekarom.
* Testiranje i retestirabnje „kontakata“ se ne obavlja.
* Ostali učenici iz razreda i nastavnici koji predaju tom razredu, u slučaju provođenja i pridržavanja epidemioloških mjera u školi, nastavljaju nastavu, uz pojačan nadzor nad njihovim zdravstvenim stanjem narednih 14 dana (popunjavanje ček liste zdravstvenog stanja), te nastavak vođenja Liste kontakata zaposlenika.

1. Ukoliko je nastavnik ili drugi zaposlenik škole bolestan kod kuće sa sumnjom ili dokazanim oboljenjem COVID-19:

* Zaposlenik ne dolazi na posao;
* Zaposlenik se telefon javlja porodičnom ljekaru;
* Zaposlenik obavještava školu o razlogu izostanka s posla;
* Retestiranje se ne obavlja;
* Učenici kojima taj nastavnik predaje, ostali nastavnici i uposlenici, u slučaju provođenja i pridržavanja epidemioloških mjera u školi, nastavljaju nastavu, uz pojačan nadzor nad njihovim zdravstvenim stanjem narednih 14 dana (popunjavanje ček liste zdravstvenog stanja), te nastavak vođenja Liste kontakata zaposlenika.
* U slučaju ne provođenja i nepridržavanja epidemioloških mjera, odjeljenje kojem taj nastavnik predaje i ostali nastavnici koji tom odjeljenju predaju idu 14 dana na online način rada od momenta zadnjeg rizičnog kontakta sa dokazano pozitivnim nastavnikom.

1. Ukoliko je član domaćinstva pod sumnjom na COVID-19 ili je dokazano pozitivan:

* Nastavnik ili drugi zaposlenik, ako nisu vakcinisani, se smatraju visoko rizičnim kontaktom i ne dolaze u školu na posao;
* Zaposlenik telefonom obavještava Centar o razlogu izostanka s posla, telefonom kontaktira porodičnog ljekara;
* Testiranje i retestiranje „kotakata“ se ne obavlja;
* Učenici kojima taj nastavnik predaje, ostali nastavnici i uposlenici, u slučaju provođenja i pridržavanja epidemioloških mjera u školi, nastavljaju nastavu, uz pojačan nadzor nad njihovim zdravstvenim stanjem narednih 14 dana (popunjavanje ček liste zdravstvenog stanja), te nastavak vođenja Liste kontakata zaposlenika.
* Nasztavnik ili drugi zaposlnik škole koji su vakcinisani sa 2 doze vakcine, a od druge doze je prošlo najmanje 14 dana, ne idu u izolaciju, čak i u slučaju bliskog kontakta sa oboljelim. Oni se u narednih 14 dana pojačano pridržavaju higijensko-epidemioloških mjera i prate eventualnu pojavu simptoma. U slučaju pojave simptoma ostaju kod kuće.“

Dostavljeno:

1. Na oglasnu ploču
2. Web stranicu škole
3. a/a

Direktorica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. sc. Meliha Povlakić-Hadžiefendić